Subject: საფრანგეთის დელეგაციის ვიზიტი_12 თებერვალი_15:00
From: Maia Nikoleishvili <[email-masked]>
To: Tamar Gabunia <[email-masked]>, Tea Akhvlediani <[email-masked]>, giorgi chavchavadze <[email-masked]>
Cc: tinatin khardziani <[email-masked]>, Ekaterine Adamia <[email-masked]>, Sophiko Chelidze <[email-masked]>, Lela Tsotsoria <[email-masked]>, Ketevan Goginashvili <[email-masked]>, Gvantsa Gasviani <[email-masked]>, Nino Mamaladze <[email-masked]>, Tatia Tsereteli <[email-masked]>, Nato Kvernadze <[email-masked]>
Date: Fri, 07 Feb 2020 14:41:28 +0000

მოგესალმებით,

გაცნობებთ, რომ მიმდინარე წლის 12 თებერვალს, 15:00 საათზე სამინისტროში დაგეგმილია საფრანგეთის შინაგან საქმეთა სამინისტროს იმიგრაციის და ინტეგრაციის ოფისის 8-10 კაციანი დელეგაციის ვიზიტი. დელეგაციის  ხელმძღვანელია პრეფექტი  ბატონი დიდიე ლეში (დელეგაციის სრულ შემადგენლობას მიღებისთანავე გაგიზიარებთ).

ვიზიტის მიზანია, საფრანგეთში, ჯანდაცვის მიზეზებით გამოწვეული თავშესაფრის მოთხოვნის გაზრდილი რაოდენობიდან გამომდინარე, საქართველოში არსებული ჯანდაცვის სერვისების/პროგრამების შესახებ ინფორმაციის მიღება და სამედიცნო დაწესებულებების მონახულება.

საფრანგეთის საელჩოს მიერ მოთხოვნილია შეხვედრა ქ-ნ თამარ გაბუნიასთან და  ქ-ნ თეა ახვლედიანთან, შრომით მიგრაციასთან და ჯანდაცვის პროგრამებთან დაკავშირებული საკითხების განხილვის მიზნით.

დელეგაციის მოთხოვნის შესაბამისად, სამინისტრომ ასევე უზრუნველყო სამედიცინო და სპეციალური მოვლის დაწესებულებებში ვიზიტების ორგანიზება:

·         ივ. ბოკერიას სახელობის რეფერალური ჰოსპიტალი (დიალიზი, ტრანსპლანტაცია, ფსიქიატრია)

·         ხეჩინაშვილის სახელობის საუნივერსიტეტო კლინიკა (ონკოლოგია, ჰეპატოლოგია)

·         თბილისის სახელმწიფო სამედიცინო უნივერსიტეტის გივი ჟვანიას სახელობის პედიატრიის აკადემიური კლინიკა (პედიატრია, დიაბეტი)

·         ინფექციური პათოლოგიის შიდსისა და კლინიკური იმუნოლოგიის სამედიცინო პრაქტიკული ცენტრი

·         ტრანსპლანტოლოგთა ასოციაცია

·         მძიმე  და ღრმა შეზღუდული შესაძლებლობების მქონე ბავშვთა სპეციალიზებული მცირე საოჯახო ტიპის სახლის მომასხურების მომწოდებელი ორგანიზაცია „დივაინ ჩაილდ ფაუნდეიშენ ოფ ჯორჯია“

·         შშმ ბავშვთა დღის ცენტრის (მათ შორის, მძიმე და ღრმა შშმ სტატუსის მქონე) ადრეულ განვითარების მომსახურების მომწოდებელი ორგანიზაცია „პირველი ნაბიჯი საქართველო“

შეხვედრის სამუშაო ენაა - ქართულ-ფრანგული.

პატივისცემით,

მაია ნიკოლეიშვილი